钦定古今图书集成/历象汇编/庶征典/第073卷 > 《田家五行》 > 元
## 钦定古今图书集成/历象汇编/庶征典/第073卷 > 《田家五行》 > 元

====世祖至元二十四年七月癸丑日晕连环白虹贯之按元史世祖本纪云云====

### 武宗至大三年正月丁亥白虹贯日八月甲寅白虹贯日

按：《元史武宗本纪》云云。

### 泰定帝泰定四年二月辛卯白虹贯日

按《元史泰定帝本纪》云云。

### 文宗至顺元年九月癸巳白虹贯日

至顺二年正月己酉，白虹贯日。

至顺三年五月丁酉，白虹并日出，长竟天。

按：以上《元史文宗本纪》云云。

### 顺帝至元三年正月丁巳日交晕白虹贯之八月癸未日晕白虹贯之

至元四年八月丁丑，白虹贯日。

按：以上《元史顺帝本纪》云云。

至元五年正月丙寅，日交晕，白虹贯之。

按《元史顺帝本纪》。不载。　按天文志云云。

### 至正十九年九月丙午夜白虹贯天

至正二十三年六月丁巳，绛州有白虹二道冲斗牛
间。

按：以上《元史顺帝本纪》云云。

至正二十五年。三月壬戌。日晕。白虹如连环贯之
按《元史顺帝本纪》。不载　按天文志云云。

至正二十六年，白虹贯天。

按《元史顺帝本纪》：“二十六年三月丁亥，白虹五道亘
天，其第三道贯日。又气横贯东南，良久乃灭。”

至正二十八年闰七月壬戌，白虹贯日。乙丑，白虹贯
日。

按《元史顺帝本纪》云云。　按《五行志》。二十八年闰七
月乙丑。冀宁文水县有白虹贯日。自东北直绕西南。
云影中似日非日。如镜者三。色青白。逾时方没。